o
Muuttaessamme tähän kaupunkiin täällä asui 4 uskovaa perhettä.
He varoittivat meitä, ettei Jeesuksesta saanut puhua liian
kovaan ääneen, koska he eivät halunneet ongelmia.
He olivat huolissaan maineestaan, kauniista taloistaan ja lastensa
hyvinvoinnista.
He sanoivat, että Jeesuksesta puhuttaessa täytyi olla varovainen.
Sanoin heille, ettei Jeesus varoittanut siitä, että ihmiset
kiroavat meitä. Hän varoitti siitä, jos ihmiset puhuvat meistä hyvää.
Minä en voi elää sellaisen piirityksen keskellä.
Uskoin aina, että meidän tulee tulla ulos linnoistamme ja mennä
sisään vihollisen leiriin.
Kerroimme siis kaikille olevamme uskovia.
Noin 4 kuukautta tulomme jälkeen rabbi tuli luoksemme vierailulle.
Hän tuli ystäviensä kanssa noin 9 maissa illalla. Hän sanoi minulle,
ettei sallisi minun puhua Jeesuksesta asuntoni ulkopuolella.
Juttelimme noin tunnin. Hän varoitti minua, että
jos puhuisin Jeesuksesta, joutuisin suuriin vaikeuksiin.
Sanoin, ettemme asu kommunistimaassa
vaan demokraattisessa valtiossa, aion käyttää kansalaisvapauksiani.
Sitten he yrittivät saada lapseni pois koulusta.
Olen hammasteknikko. Minua boikotoitiin, enkä saanut töitä.
Talomme edessä pidettiin mielenosoituksia ja meitä
vastaan tehtiin julisteita.
He mainostivat meitä. Jos näitä julisteita ei olisi ollut,
kukaan ei olisi tiennyt, että jotkut täällä uskovat Jeesukseen.
He mainostivat meitä. Jotkut israelilaiset tulivat luokseni ja
sanoivat, että halusivat tulla, koska rabbi oli kieltänyt heitä.
He halusivat tehdä vastoin rabbin sääntöjä.
Erään kerran tuli venäläinen pariskunta.
Kysyin, miksi he tulivat kokouksiimme.
He vastasivat tahtoneensa nähdä, näytimmekö samalta kuin julisteissa.
Julisteet oikeastaan mainostivat Jeesuksen nimeä.
Yhdessä julisteessa kerrottiin koko uskomme ydin, ja se oli hienoa.
Siinä sanottiin, että nämä ihmiset uskovat Jeesuksen olevan luvattu
messias, ja he uskovat Jesajan 53. lukuun.
Näin hyvästä markkinoinnista olisin maksanutkin!
Jumala käyttää ihmisten vihaa Hänen kunniaksensa.
Pidin kokousta Rosh Ha-Ainissa asuvien israelilaisten kanssa,
ja luimme Habakukin 1. lukua. Koko kirja käsittelee kysymyksiä.
Miksi Jumala antaa asioiden tapahtua? Jakeessa 5 sanotaan:
"Minä tulen tekemään sellaisia tekoja teidän päivinänne, ettette
niitä uskoisi, jos joku teille kertoisi."
Ymmärsin, että Jumala tarkoitti tekevänsä jotain Habakukin elämässä,
vaikkei Habakuk näkisikään mitään tapahtuvan. Jumala työskentelee aina.
Ymmärsin, että elämässäni tuli tapahtumaan jotain, ja minun tuli
luottaa Jumalaan, eikä kyseenalaistaa Häntä.
Istuin pöydän ääressä puolenyön aikaan.
Avasin Raamattuni ja luin Jeremiaan kirjan luvun 9 jakeen 21.
Siellä sanotaan, että kuolema tulee ikkunoidesi läpi taloosi,
ja lapsesi eivät ole turvassa.
Kun luin tämän,
Herra puhui minulle ikäänkuin lukemani kohta olisi ollut lupaus.
Joskus Jumala lupaa siunata. Tämä oli päinvastainen lupaus.
Herra sanoi, että jotain tulee tapahtumaan.
Hän asetti pommin uskoen, että minä palaan kotiin ja
tuon paketin sisälle taloon.
Emme olleetkaan kotona. Kodinhoitajamme siirsi pommia
useaan otteeseen siivotessaan lattiaa.
Hän kertoi, että kurkisti jopa paketin sisälle.
Heräsin ja tulin ulos huoneestani. Näin puurim-lahjan pöydällä.
Se oli hienosti koristeltu. Aioin ensiksi avata sen kodinhoitajan
ollessa vielä talossa, mutta viime hetkellä koiran piti päästä pihalle,
ja vein sen ulos.
Samalla soitin äidilleni ja kerroin hänelle lahjasta. Kerroin myös,
etten ollut mennyt kouluun, ja hän torui minua siitä.
Tulin takaisin kotiin. Kodinhoitaja oli tällä välin lähtenyt.
Avasin paketin, ja se räjähti.
Sokeuduin ja menetin kuuloni muutamaksi sekunniksi.
Olin tajuissani. Lensin keittiön lattialle.
Kun on sokea, ei voi nähdä, mitä on tapahtunut tai minkälaisia
vammoja on saanut.
Muutaman sekunnin kuluttua sain kuuloni takaisin,
ja ympärilläni oli jo ihmisiä.
En tuntenut paljoakaan kipua siinä vaiheessa.
Ainut kipu tuntui selässäni.
Se johtui luultavasti lattialle iskeytymisestä.
Ihmiset yrittivät puhua minulle ja kyselivät, mitä tapahtui.
En ole varma mistä tiesin sen, mutta sanoin, että puurim-lahja oli
räjähtänyt. Minulle on kerrottu, että aikaa kului noin 20 minuuttia.
Minut vietiin ambulanssiin ja siellä aloin tuntea kovaa kipua.
Vähän ajan kuluttua pyysin, että minut nukutettaisiin,
koska kipu oli niin kova.
Häntä ei voinut tunnistaa. Hänen kasvonsa olivat turvonneet ja
hänen silmänsä olivat täynnä lasia, savua ja metallinpalasia.
Hänen rintakehässään oli reikä, ja siitä näkyivät keuhkot.
Iho oli palanut kokonaan.
Tunnistin hänet hänen vaatteidensa perusteella.
Häntä oli niin vaikea tunnistaa.
Istuimme poliisien kanssa. Hänet vietiin leikkaukseen.
Ensiksi meidät vietiin sivuun ja meille kerrottiin,
että hänen henkensä on vaarassa ja
että hän ei saata selviä leikkauksesta.
Tunsin putoavani niin syvään kuoppaan,
etten pääse sieltä ikinä pois.
Tunsin pudonneeni liian syvälle. Sanoin Herralle, että olen
joutunut täydelliseen pimeyteen ja tarvitsen ihmettä.
Silloin Herra näytti minulle itsensä valtaistuimella ja sanoi, että oli
päättänyt kirkastaa itsensä. Samalla hetkellä sain toivoa.
Jos Hän oli tehnyt sellaisen päätöksen, kaikki kääntyisi hyväksi.
Mietin, selviääkö Ami. Näin kuoleman enkelin tulevan taloon ja Herra
sanoi, ettei kuoleman enkeli voi ottaa Amia.
Tiesin silloin, että hän selviää.
Minä en voinut käsitellä tilannetta. Sanoin Davidille, että en jaksa enää.
Silloin hän alkoi kertoa minulle, mitä Herra oli näyttänyt hänelle.
Se oli kuin profetiaa. Hän sanoi, että taivaassa on syntynyt päätös,
ja Jumala haluaa kirkastaa itseään tämän tilanteen kautta, ja Ami
selviää. Uskoin tämän päässäni, mutta sydämeni oli vähän hitaampi.
Huomasin, että lääkärit yrittivät juosta meitä karkuun, mutta
kuudelta aamulla saimme yhden puhumaan kanssamme.
Hän sanoi, ettei voi puhua kanssamme lääkärinä.
Hän kertoi, että on nähnyt monia pommi-iskujen uhreja,
ja että hän on asiantuntija.
Hän sanoi, että poikamme on kokenut ihmeen.
Hän sanoi, ettei Amilla ollut mitään aivovammaa,
eivätkä hänen sisäelimensä olleet vaurioituneet.
Iso lasinpala oli aukaissut hänen kaulansa,
mutta se ei ollut osunut valtimoihin.
Yksi suurimmista ihmeistä oli hänen silmänsä.
Ihmiset, jotka näkivät hänet ensimmäiseksi olivat varmoja
hänen sokeutumisestaan, koska hänen silmänsä olivat
niin täynnä lasia ja metallia.
Kuinka hänen näkönsä voi palautua?
Hänen silmiensä sisälmykset olivat näkyvissä.
Ihmettelin, miten nuo silmät voisivat ikinä nähdä?
Kun hän heräsi ja ymmärsi, mitä on tapahtunut, sanoin hänelle,
että nyt sinun täytyy suojella itseäsi. Sinun täytyy antaa anteeksi.
Jos et anna anteeksi, sinusta tulee kaksinkertainen uhri.
Emme halua, että nämä ihmiset hallitsevat meitä.
Meidän täytyy antaa anteeksi. Ja Ami antoi sillä hetkellä anteeksi.
Se oli vaikeaa aikaa.
Tämä ei johtunut vammoista, vaan henkisesti se oli rankkaa.
Olin vammautunut. Aloin ymmärtää, kuinka vammautunut käteni olivat tai
kuinka huonoksi kehonhallintani oli tullut.
Oli vaikea alkaa ymmärtää tätä. Olin vahva kaveri. Luotin kehooni.
Yhtäkkiä tämä luottamus oli poissa. Se oli vaikeaa.
Sairaalassa ollessani jouduin muutamaan leikkaukseen.
Aloin saada fysioterapeuttista hoitoa.
Monet asiantuntijat tulivat tarkastamaan tilaani.
Minun piti leikkiä muovailuvahalla ja tehdä kaikenlaisia lasten asioita.
En kyennyt edes tekemään niitä.
Näin kului sairaala-aikani. Yritin saada kehoni takaisin käyttööni.
Englannin kielen sana "victory" (voitto) tulee oikeastaan kahdesta
sanasta: uhri ja kertomus. Voitto siis tulee siitä, kun kerran uhriksi
joutunut päättää antaa anteeksi, ja nyt hänellä on kertomus.
Halusimme tällaista voittoa.
Halusimme, että Jumala käsittelee syylliset, mutta samalla ymmärsimme,
että hän voi tehdä niin vain jos annamme anteeksi.
Sairaalassa näimme pojan, joka oli menettänyt jalkansa raketti-iskussa.
Näimme lapsia, jotka olivat katkeroituneet.
Lääkärimme ei ollut uskossa, mutta alusta lähtien hän sanoi, että jos
antaa itselleen luvan katkeroitua, immuunijärjestelmä ei voi toimia.
Amin täytyy rauhoittua ja unohtaa syylliset, ja antaa heille anteeksi.
Jumala antoi minulle ensimmäisenä sairaalapäivänä psalmin 36.
Kahdessa viimeisessä jakeessa puhutaan lainrikkojista ja
väkivaltaisista rikollisista, ja lopussa sanotaan:
"Älkää antako jumalattomien ajaa teitä pois".
Silloin tiesin, ettei meidän tulisi muuttaa pois Arielista.
"Katso, pahantekijät kaatuvat, eivätkä voi nousta".
Tämä tarkoittaa sitä, että henkilön pahuus tuhoaa hänet.
Samalla hetkellä Jumala paljasti minulle, että tahtoi tämän henkilön
pelastuvan ja rakasti häntä.
Emme usko, että Jaakov Teitel työskenteli yksin.
Tämä on kaikkien tiedossa.
Hän on uusi maahanmuuttaja Yhdysvalloista ja hän on tehnyt
jopa pomminteko-ohjekirjan, ja jakanut sitä heprean kielellä,
vaikka hän ei itse puhu ollenkaan hepreaa.
Tällä alueella asuu ortodoksijuutalaisia, jotka uskovat,
että heidän täytyy juutalaistaa Israel hankkiutumalla eroon
arabeista, messiaanisista juutalaisista, vasemmistolaisista ja
homoseksuaaleista. Tämä oli myös Jack Teitelin filosofia.
Tämä mies sanoi, että hän on ylpeä teostaan. Tämä on surullista.
Hän luulee tehneensä oikein, mutta hän tuhosi perheitä,
kun hän tappoi heidän poikansa.
Hän vahingoitti minua ja muutti elämäni.
Ja vielä hän luulee tehneensä oikein.
Tämä herättää sääliä häntä kohtaan.
Hän ei tiedä, mihin on matkalla. Tämän näkeminen on hyvin surullista.
Pidän hänen kuvaansa Raamatussani, koska Herra on käskenyt minua
rukoilemaan hänen puolestaan. Jos Herra on antanut minulle anteeksi,
Hän tuli maailmaan myös tuota miestä varten.
Ei ole ketään, jota Jeesus ei voisi tavoittaa.
Uskomme, että hän pelastuu. Haluan mennä vierailemaan hänen luonaan,
kun hän joutuu vankilaan. Haluan jutella hänen kanssaan, jos hän
suostuu.
Hän kirjoitti, että haluaisi tulla kokoukseen tyttöystävänsä Ronitin
kanssa. Hän sanoi, että hän on Jumalaa pelkääväinen mies.
Hän pyysi saapumisohjeita ja sanoi odottavansa vastausta.
Ymmärsimme, että hän halusi tulla tänne,
tuoda pommin ja tappaa kaikki.
Emme kuitenkaan vastanneet sähköpostiin,
koska se vaikutti meistä epäilyttävältä.
Ymmärsin tilanteen vasta luettuani lehdestä pidätyksen jälkeen, että
hän oli avannut sähköpostiosoitteen valenimen alla.
Se oli se nimi, joka oli sähköpostissa.
Saatuani sähköpostin tunsin heti, että jotain oli pielessä.
Luin sen Davidille ja päätimme jättää vastaamatta siihen.
Meille on soiteltu ja sanottu, että joku haluaa tulla käymään.
Ymmärsimme, että jotkut halusivat tulla käymään meillä.
Ymmärsimme, että meitä vastaan suunniteltiin jotain.
Ennen pommitusta sain päivittäin puheluita, ja kun vastasin,
puhelu katkaistiin. Tämä jatkui muutamia kuukausia.
Poliisi sanoi, että pommittajan on täytynyt tarkkailla meitä ainakin
8 kuukautta tietääkseen, milloin olemme kotona ja milloin emme.
Hän sai apua joiltain Arielin asukkailta. Tämä oli vaikeaa tajuta.
Tiedän, että monet suomalaiset rakastavat Israelia ja ihailen sitä.
Me emme kuitenkaan palvo Israelia, vaan Israelin Jumalaa.
Raamattu sanoo, että
on helppo rakastaa niitä, jotka rakastavat meitä.
Joskus yliarvostamme ihmisiä tai kansoja.
Jumala tuli Israelin kansan tykö.
Tämä kansa ei rakastanut Jumalaa ja tahtoi elää päinvastaista elämää.
Johanneksen evankeliumissa sanotaan, että aika tulee, jolloin teidät
tapetaan, ja he luulevat tätä Jumalanpalvelukseksi.
Tällaiseen ideologiaan sekaantuneet ihmiset ovat ehkä alle
1 prosenttia Israelin väestöstä.
Me olemme saaneet valtavaa tukea kaikenlaisilta israelilaisilta.
David sanoi, että puolet Arielista kävi katsomassa meitä sairaalassa,
myös Arielin johtajat.
Ihmiset ympäri Israelia ovat soittaneet meille, myös
ortodoksi- ja hassidijuutalaiset. He ovat sanoneet, etteivät hyväksy
tuon henkilön tekoa, vaikka eivät hyväksy uskoammekaan.
He sanoivat tukevansa meitä ja toivovansa poikamme paranevan.
Jeesus-nimi on saanut enemmän tilaa kuin koskaan israelilaismediassa.
Mielestäni tämä on todistus myös uskoville.
Olen kuullut, että monien usko on vahvistunut ja
heidän seurakuntansa ovat vahvistuneet yhteydessään.
Jokainen on saanut tästä jotain.
Jumala on tehnyt työtä ja jatkaa työn tekemistä tulevaisuudessakin.
Ihmiset Japanista Alaskaan ovat lähettäneet meille kortteja.
Tämä on valtavan hienoa.
Tämä osoittaa, kuinka yhdistynyt Kristuksen ruumis on.
On vaikea uskoa Jumalan rakkauteen, kun jotain tällaista tapahtuu.
Meidän täytyy kuitenkin uskoa, että Hän rakastaa meitä ja että Hän voi
käyttää mitä tahansa hyvään tarkoitukseen.
Tämä ei tarkoita sitä, että Hän aiheutti sen, vaan että Hän kääntää
sen hyväksi, jos luotamme häneen.
Olen kokenut aika kovia.
Aluksi en voinut edes syödä itse, mutta nyt olen melkein kunnossa.
Voi vain ihmetellä, kuinka valtava Jumala on ja
kuinka Hän hallitsee kaikkea.
En ole löytänyt mitään uutta, vaan tajunnut, että ne asiat, jotka
olen kuullut Jumalasta koko ikäni, ovat tosia.
Hän hallitsee kaikkea. Se on niin yksinkertaista.
Itsensä varalle ei voi tehdä mitään suunnitelmia.
Kaikki on Hänen kädessään.
Suomennos: Hanna Tischer